pythainlp/thai-wiki-dataset-v3 huggingface dataset:
ประเทศฟีจีในโอลิมปิกฤดูร้อน 2024

ประเทศฟีจี มีกำหนดจะแข่งขันในโอลิมปิกฤดูร้อน 2024 ที่ปารีส ตั้งแต่วันที่ 26 กรกฎาคม ถึง 11 สิงหาคม พ.ศ. 2567 โดยจะเป็นการแข่งขันกีฬาโอลิมปิกฤดูร้อนครั้งที่ 8 ติดต่อกันของประเทศในยุคหลังโซเวียต
นับตั้งแต่เข้าร่วมการแข่งขันครั้งแรกในโอลิมปิกฤดูร้อน 1956 นักกีฬาชาวฟิจิเคยปรากฏตัวในกีฬาโอลิมปิกฤดูร้อนทุกครั้ง ยกเว้นสองครั้งจากเหตุการณ์ที่แตกต่างกัน ครั้งแรกฟีจีไม่สามารถลงทะเบียนนักกีฬาคนใดในโอลิมปิกฤดูร้อน 1964 ที่โตเกียว และเข้าร่วมการคว่ำบาตรโดยชาวอเมริกัน เมื่อมอสโกเป็นเจ้าภาพโอลิมปิกฤดูร้อน 1980
== นักกีฬา ==
รายการต่อไปนี้เป็นจำนวนผู้เข้าแข่งขันในครั้งนี้
== รักบี้ 7 คน ==
ผลการแข่งขันดังนี้
{|class=wikitable style=font-size:90%;text-align:center
|-
!rowspan=2|ทีม
!rowspan=2|รายการ
!colspan=4|รอบแบ่งกลุ่ม
!รอบก่อนรองฯ
!รอบรองฯ
!colspan=2|ชิงชนะเลิศ / 
|-style=font-size:95%
!คู่แข่งผล
!คู่แข่งผล
!คู่แข่งผล
!อันดับ
!คู่แข่งผล
!คู่แข่งผล
!คู่แข่งผล
!อันดับ
|-
|align=left|ทีมฟีจีชาย
|align=left|ทีมชาย
|
|
|
|
|
|
|
|
|}
== อ้างอิง ==
ประเทศที่แข่งขันโอลิมปิกฤดูร้อน 2024
2024
ประเทศสิงคโปร์ในโอลิมปิกฤดูร้อน 2024

ประเทศสิงคโปร์ มีกำหนดจะแข่งขันในโอลิมปิกฤดูร้อน 2024 ที่ปารีส ตั้งแต่วันที่ 26 กรกฎาคม ถึง 11 สิงหาคม พ.ศ. 2567 จะเป็นการปรากฏตัวครั้งที่ 18 ของประเทศในโอลิมปิกฤดูร้อนนับตั้งแต่เปิดตัวครั้งแรกในโอลิมปิกฤดูร้อน 1948 นอกจากนี้ สิงคโปร์ยังเป็นส่วนหนึ่งของทีมมาเลเซียในโอลิมปิกฤดูร้อน 1964 ที่โตเกียว แต่ไม่ได้เข้าร่วมในโอลิมปิกฤดูร้อน 1980 ที่มอสโก เนื่องจากการสนับสนุน การคว่ำบาตรของสหรัฐ
== นักกีฬา ==
รายการต่อไปนี้เป็นจำนวนผู้เข้าแข่งขันในครั้งนี้
== ว่ายน้ำ ==
ผลการแข่งขันดังนี้
== อ้างอิง ==
ประเทศที่แข่งขันโอลิมปิกฤดูร้อน 2024
2024
รากูได มาโจะ

รากูได มาโจะ  เป็นซีรีส์นวนิยายญี่ปุ่นสำหรับเด็ก เขียนโดยซาโตโกะ นาริตะ และวาดภาพประกอบโดยเซ็นโนะ เอนางะ ตีพิมพ์โดยสำนักพิมพ์พ็อพลาร์พับลิชชิงตั้งแต่เดือนตุลาคม พ.ศ. 2549 ถึงเล่มที่ 17 กับ 1 เรื่องสั้น โดยเป็นหนังสือในเครือพ็อพลาร์พ็อกเก็ตบุงโกะ ภาพยนตร์อนิเมะดัดแปลงผลิตโดยสตูดิโอโปรดักชัน ไอ.จีชื่อเรื่องว่า รากูได มาโจะ: ฟูกะ โตะ ยามิ โนะ มาโจะ ออกฉายในประเทศญี่ปุ่นในเดือนมีนาคม พ.ศ. 2566
== ตัวละคร ==
== อ้างอิง ==
== แหล่งข้อมูลอื่น ==
ภาพยนตร์ที่ออกฉายในปี พ.ศ. 2566
ภาพยนตร์อนิเมะที่ออกฉายในปี พ.ศ. 2566
การ์ตูนญี่ปุ่นแนวจินตนิมิต
พรินเซสพรินซิเพิล: คราวน์แฮนด์เลอร์

พรินเซสพรินซิเพิล: คราวน์แฮนด์เลอร์  เป็นซีรีส์ภาพยนตร์อนิเมะญี่ปุ่น 6 ภาคแนวโลดโผนสายลับ และเป็นภาคต่อของซีรีส์อนิเมะโทรทัศน์ปี พ.ศ. 2560 เรื่อง พรินเซสพรินซิเพิล ผลิตโดยสตูดิโอแอ็กตัสและจัดจำหน่ายโดยโชว์เกต ภาพยนตร์กำกับโดยมาซากิ ทาจิบานะ เขียนบทโดยโนโบรุ คิมูระ พากย์เสียงตัวละครหลักโดยอาโออิ โคงะ, อากิระ เซกิเนะ, โย ไทจิ, อาการิ คาเงยามะ และโนโซมิ ฟูรูกิ
== หมายเหตุ ==
== อ้างอิง ==
== แหล่งข้อมูลอื่น ==
ภาพยนตร์ที่ออกฉายในปี พ.ศ. 2564
ภาพยนตร์อนิเมะที่ออกฉายในปี พ.ศ. 2564
ภาพยนตร์ที่ออกฉายในปี พ.ศ. 2566
ภาพยนตร์อนิเมะที่ออกฉายในปี พ.ศ. 2566
อนิเมะที่เลื่อนการฉายเนื่องจากการระบาดทั่วของโควิด-19
ภาพยนตร์ที่เลื่อนการฉายเนื่องจากการระบาดทั่วของโควิด-19
ภาพยนตร์ที่มีฉากในประเทศสมมุติ
ภาพยนตร์ภาษาญี่ปุ่น
เมืองอลวนธาตุอลเวง

เมืองอลวนธาตุอลเวง  เป็นภาพยนตร์คอมพิวเตอร์แอนิเมชันอเมริกาแนวสุขนาฏกรรม-นาฏกรรม-วีรคติในปี พ.ศ. 2566 ผลิตโดยวอลต์ดิสนีย์พิกเชอส์และพิกซาร์แอนิเมชันสตูดิโอส์ จัดจำหน่ายโดยวอลต์ดิสนีย์สตูดิโอส์โมชันพิกเชอส์  กำกับโดยปีเตอร์ ซอห์นและอำนวยการผลิตโดย Denise Ream เขียนบทโดย John Hoberg และ Kat Likkel ส่วน Brenda Hsueh, ซอห์นและ พีต ดอกเตอร์ ทำหน้าที่เป็น executive producer เป็นภาพยนตร์ลำดับที่ 27 ที่ผลิตโดยพิกซาร์แอนิเมชันสตูดิโอส์ พากย์เสียงตัวละครหลักโดย Leah Lewis, Mamoudou Athie, Ronnie del Carmen, Shila Ommi, Wendi McLendon-Covey, Catherine O'Hara, Mason Wertheimer, Joe Pera และ Matt Yang King ภาพยนตร์มีฉากเป็นโลกที่มีเหล่าธาตุในธรรมชาติในรูปมานุษยรูปนิยมอาศัยอยู่ เรื่องราวเกี่ยวกับธาตุไฟชื่อเอ็มเบอร์ ลูเมน และธาตุน้ำชื่อเวด ริปเปิล
ภาพยนตร์ล้มเหลวในการทำเงินเมื่อสัปดาห์เปิดตัวแต่ตอนหลังได้ประสบความสำเร็จ โดยทำรายได้ไป 484.4 ล้านดอลลาร์สหรัฐ จากทุนสร้าง 200 ล้านดอลลาร์สหรัฐ สื่อถือให้ภาพยนตร์เป็นหนึ่งในภาพยนตร์สามเรื่องของดิสนีย์ประจำปี 2023 ที่ไม่ประสบความล้มเหลวร่วมกับ รวมพันธุ์นักสู้พิทักษ์จักรวาล 3 และ เงือกน้อยผจญภัย
ภาพยนตร์ลงสตรีมมิ่ง ดิสนีย์+ ฮอตสตาร์ ในวันที่ 13 กันยายน พ.ศ.2566 ภาพยนตร์ประสบความสำเร็จอย่างท่วมท้น โดยทำลายสถิติการเป็นหนึ่งในภาพยนตร์รอบปฐมทัศน์ที่มีผู้ชมมากที่สุดเท่าที่เคยมีมาบนดิสนีย์+ รองจาก อิทธิฤทธิ์แม่มดตกกระป๋อง 2 และมียอดผู้ชมสูงสุดประจำปี
ภาคแยกจากภาพยนตร์กำลังอยู่ในระหว่างการพัฒนา
== นักพากย์ ==
Leah Lewis รับบท เอ็มเบอร์ ลูเมน (Ember Lumen)
Mamoudou Athie รับบท เวด ริปเปิล (Wade Ripple)
Shila Ommi รับบท Cinder Lumen
Wendi McLendon-Covey รับบท Gale
Catherine O'Hara รับบท Brook Ripple
Joe Pera รับบท Fern Grouchwood
Matt Yang King รับบท Alan Ripple
Innocent Ekakitie รับบท Marco และ Polo Ripple
== อ้างอิง ==
== แหล่งข้อมูลอื่น ==
ภาพยนตร์ที่ออกฉายในปี พ.ศ. 2566
ภาพยนตร์อเมริกัน 3 มิติ
ภาพยนตร์แอนิเมชันอเมริกัน
ภาพยนตร์โดยพิกซาร์
ภาพยนตร์ภาษาอังกฤษ
ภาพยนตร์อเมริกัน
ภาพยนตร์ที่ได้รับผลกระทบจากการระบาดทั่วของโควิด-19
ภาพยนตร์แอนิเมชันเกี่ยวกับความหลากหลายทางเพศ
ดิสนีย์กับกลุ่มบุคคลที่มีความหลากหลายทางเพศ
เรด บัตตันส์

เรด บัตตันส์ (Red Buttons; 5 กุมภาพันธ์ ค.ศ. 1919 – 13 กรกฎาคม ค.ศ. 2006) เป็นนักแสดงชาวอเมริกัน เขาได้รับรางวัลออสการ์และรางวัลลูกโลกทองคำจากบทสมทบในภาพยนตร์เรื่อง ซาโยนาระ (1957) และยังได้รับการเสนอชื่อเข้าชิงรางวัลสำหรับการแสดงในเรื่อง บุษบาวิปโยค, ฮาร์โลว์ และ พีทกับมังกรมหัศจรรย์ รวมถึงได้รับบทนำเป็นพลทหาร จอห์น สตีล ในภาพยนตร์เรื่อง วันเผด็จศึก (1962)
บัตตันส์เสียชีวิตเมื่อวันที่ 13 กรกฎาคม ค.ศ. 2006 ด้วยภาวะแทรกซ้อนจากโรคระบบหัวใจหลอดเลือด ที่บ้านของเขาในเซนจูรีซิตี ลอสแอนเจลิส
== อ้างอิง ==
== แหล่งข้อมูลอื่น ==
บุคคลที่เกิดในปี พ.ศ. 2462
บุคคลที่เสียชีวิตในปี พ.ศ. 2549
บุคคลจากแมนแฮตตัน
นักแสดงชายชาวอเมริกันในศตวรรษที่ 20
นักแสดงภาพยนตร์ชายชาวอเมริกัน
นักแสดงละครโทรทัศน์ชายชาวอเมริกัน
นักแสดงสมทบชายยอดเยี่ยม รางวัลออสการ์
ผู้ได้รับรางวัลลูกโลกทองคำ สาขานักแสดงสมทบชายยอดเยี่ยม
สโมสรฟุตบอลแมนเชสเตอร์ซิตีในฤดูกาล 2009–10

ฤดูกาล 2009–10 เป็นฤดูกาลที่ 8 ติดต่อกันของแมนเชสเตอร์ซิตีที่เล่นในพรีเมียร์ลีก ซึ่งเป็นลีกสูงสุดของฟุตบอลอังกฤษ และเป็นฤดูกาลที่ 13 นับตั้งแต่ก่อตั้งพรีเมียร์ลีก สโมสรเริ่มต้นฤดูกาลภายใต้การคุมทีมของมาร์ก ฮิวส์ ซึ่งถูกปลดเมื่อกลางเดือนธันวาคมหลังจากทีมเสมอ 7 นัดติดต่อกันในพรีเมียร์ลีก เขาถูกแทนที่โดยผู้จัดการชาวอิตาลีโรแบร์โต มันชีนี
== ภาพรวมฤดูกาล ==
โรแบร์โต มันชีนี ผู้จัดการทีมคนใหม่ เริ่มงานที่อีสต์แลนด์ หลังจากเริ่มต้นฤดูกาลเพียง 5 เดือน
ด้วยผลงาน 29 ประตูในฤดูกาลแรกของเขากับสโมสร การ์โลส เตเบซได้รับการยกย่องว่าเป็นผู้เล่นที่ดีที่สุดและสำคัญที่สุดของสโมสรในฤดูกาลนี้ โรบินยูซึ่งเป็นที่ชื่นชอบของแฟนบอลและดาวซัลโวสูงสุดของสโมสรในฤดูกาลที่แล้วฟอร์มตก และในเดือนมกราคมเขาถูกยืมตัวไปยังสโมสรซานโตสของบราซิล ซึ่งเป็นสโมสรแรกในอาชีพของเขาในช่วงที่เหลือของฤดูกาล
== อ้างอิง ==
ฤดูกาลสโมสรฟุตบอลแมนเชสเตอร์ซิตี
ดรากอนซิสเตอร์! ~ศึกสามก๊กสะท้านปฐพี~

ดรากอนซิสเตอร์! ~ศึกสามก๊กสะท้านปฐพี~  เป็นซีรีส์มังงะญี่ปุ่น แต่งเรื่องและวาดภาพโดยนินิ ดัดแปลงจากนวนิยายในศตวรรษที่ 14 เรื่องสามก๊กโดยล่อกวนตง ตีพิมพ์ในนิตยสารคอมิกเบลดมาซามูเนะของสำนักพิทพ์แม็กการ์เดน มังงะมีลิขสิทธิ์ในประเทศไทยโดยสำนักพิมพ์บงกช
== การตีพิมพ์ ==
ดรากอนซิสเตอร์! ~ศึกสามก๊กสะท้านปฐพี~ ตีพิมพ์ในนิตยสารคอมิกเบลดมาซามูเนะของสำนักพิทพ์แม็กการ์เดนตั้งแต่วันที่ 10 ธันวาคม พ.ศ. 2545 ถึง 30 กรกฎาคม พ.ศ. 2551 และรวบรวมตีพิมพ์เป็นหนังสือมังงะรวมเล่มทั้งหมด 6 เล่มตั้งแต่เดือนกรกฎาคม พ.ศ. 2547 ถึงตุลาคม พ.ศ. 2551 สำนักพิมพ์ตงลี่ตีพิมพ์ซีรีส์มังงะในไต้หวันตั้งแต่เดือนสิงหาคม พ.ศ. 2548 ถึงธันวาคม พ.ศ. 2551 มังงะมีลิขสิทธิ์ในประเทศไทยโดยสำนักพิมพ์บงกช
== หมายเหตุ ==
== อ้างอิง ==
== แหล่งข้อมูลอื่น ==
มังงะที่ตีพิมพ์ในปี พ.ศ. 2545
การ์ตูนญี่ปุ่นแนวโชเน็ง
ผลงานที่สร้างจากสามก๊ก
บงกช
วัดบางชัน

วัดบางชัน หรือ วัดอรัญสมุทธาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางชัน อำเภอขลุง จังหวัดจันทบุรี ตั้งอยู่บริเวณปากแม่น้ำเวฬุซึ่งอยู่ในเขตป่าสงวน ปัจจุบันมีพระครูรังสรรค์ วิหารคุณ เป็นเจ้าอาวาส
วัดบางชัน เดิมทีตั้งเป็นสำนักสงฆ์แรกในปี พ.ศ. 2412 จัดตั้งเป็นวัดเมื่อ พ.ศ. 2430 ได้รับพระราชทานวิสุงคามสีมาเมื่อ พ.ศ. 2441 ในสมัยพระบาทสมเด็จพระจุลจอมเกล้าเจ้าอยู่หัว อีกแหล่งข้อมูลระบุว่าได้รับพระราชทานวิสุงคามสีมาเมื่อ พ.ศ. 2479  ผู้ทูลขอพระราชทานใบวิสุงคามสีมาเป็นชาวจีนที่มีนามว่า เจ๊กลี่เหม็ง ใช้ชื่อวัดว่า "วัดอรัญสมุทธาราม" ซึ่ง อรัญ แปลว่า ป่าและน้ำ ธาราม แปลว่า ที่อยู่สบาย ต่อมามีการเปลี่ยนชื่อเป็นวัดบางชันเพราะต้องการให้ตรงกับชื่อหมู่บ้านและตำบลบางชัน ต่อมาในปี พ.ศ 2505 ได้มีการออกประกาศเป็นเขตป่าสงวน จึงเป็นที่มาของปัญหาการบุกรุกพื้นที่ป่าสืบเนื่องมาจนทุกวันนี้
บริเวณวัดบางชันมีพิพิธภัณฑ์ของโบราณ เรือเก่า (เรือขุด) มีซากสัตว์ที่เคยพบได้ในบริเวณลุ่มน้ำเวฬุ เช่น โครงกระดูกจระเข้ ปลาโลมา กระดูกวาฬ เขากวาง หอยต่างๆ จัดแสดงไว้ในตู้กระจก นอกจากนี้ยังเป็นที่ตั้งของโรงเรียนวัดบางชัน หรือ โรงเรียนประภากรราษฎร์รังสฤษฏ์ ซึ่งเปิดสอนในระดับอนุบาลจนถึงประถมศึกษาปีที่ 6
==อ้างอิง==
บางชัน
พระบาอาต

พระบาอาต หรือ พระบาอัฐ (เขมร: បាសាត) พระมหากษัตริย์แห่งจักรวรรดิเขมร ภายใต้การปกครองของสมเด็จพระรามาธิบดีที่ 1 แห่งอาณาจักรอยุธยา
พระบาอาต พงศาวดารเขมรในประชุมพงศาวดาร ภาคที่ ๑ ระบุว่าเป็นพระโอรสของพระบรมลำพงษ์ราชา พระมหากษัตริย์เขมรพระองค์ก่อน แต่พงศาวดารเขมร ฉบับนักองค์เองระบุแตกต่างออกไปว่าเป็นพระโอรสของสมเด็จพระรามาธิบดีที่ 1 แห่งอาณาจักรอยุธยา
หลังจากกองทัพอยุธยาซึ่งนำโดยสมเด็จพระบรมราชาธิราช (ขุนหลวงพะงั่ว) สามารถตีนครธม ราชธานีเขมรแตกแล้วสมเด็จพระบรมราชาธิราชจึงแต่งตั้งพระบาสาต พระราชโอรสของพระบรมลำพงษ์ราชาหรือสมเด็จพระรามาธิบดีที่ 1 ขึ้นเป็นพระมหากษัตริย์เขมร เมื่อ พ.ศ. 1895 โดยขึ้นต่ออาณาจักรอยุธยา
ถ้าพระบาอาต เป็นพระโอรสของสมเด็จพระรามาธิบดีที่ 1 จริงสามารถอธิบายการปกครองในลักษณะนี้ได้ว่า สมเด็จพระรามาธิบดีที่ 1 ทรงส่งพระโอรสของพระองค์ทั้ง 3 ไปปกครองจักรวรรดิเขมรแทนพระราชวงศ์เดิม ส่วนหนึ่งเพราะต้องการผนวกอำนาจการปกครองของเขมรให้มาอยู่ภายใต้อำนาจของอยุธยา โดยอาศัยฐานะรัฐเครือญาติ
พระบาอาต ขึ้นครองราชย์สืบต่อจากพระเชษฐาอีก 2 หรือ 3 ปี (พ.ศ. 1897-1900 หรือ 1898-1900) ก็สวรรคตอีกพระองค์หนึ่ง พระกฎุมบงพิสี พระอนุชาอีกพระองค์จึงขึ้นครองราชย์ต่อมาอีก 1 เดือน (ใน พ.ศ. 1900) แล้วพระศรีสุริโยวงษ์ (เจ้าพญากลเมฆ (นักโพรก) ตามพงศาวดารเขมร ฉบับนักองค์เอง) พระราชวงศ์เขมรเดิมจึงได้ครองราชย์สืบต่อมา
== อ้างอิง ==
พระมหากษัตริย์กัมพูชา
Aglaia foveolata

Aglaia foveolata เป็นชนิดของพืชเขตร้อนในวงศ์ Meliaceae โดยพบในประเทศบรูไน อินโดนีเซีย และมาเลเซีย ผลิตผลที่กินได้ เปลือกไม้มี silvestrol ซึ่งเป็นตัวยับยั้งการทำซ้ำของไวรัสอีโบลาและซิกาอย่างมีกำลัง
==อ้างอิง==
foveolata
วัดราษฎร์ศรัทธาธรรม (อำเภอบางคล้า)

วัดราษฎร์ศรัทธาธรรม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางกระเจ็ด อำเภอบางคล้า จังหวัดฉะเชิงเทรา ที่ดินตั้งวัดมีเนื้อที่ 21 ไร่ 3 งาน 47 ตารางวา อาณาเขต ทิศเหนือติดกับที่ดินนายอุไร ทิศใต้ติดกับตลาดสามแยก ทิศตะวันออกติดกับที่ดินนางทองคำ สมบูรณ์ทรัพย์ ทิศตะวันตกติดกับลำคลอง ปัจจุบันมีพระอธิการกิติศักดิ์ อินทโชโต เป็นเจ้าอาวาส
วัดราษฎร์ศรัทธาธรรม หรือประชาชนนิยมเรียก วัดสามแยก ตั้งวัดเมื่อวันที่ 23 มิถุนายน พ.ศ. 2477 ซึ่งมีนายเก๋าและนางเฮี้ย สมบูรณ์ทรัพย์ คหบดี บ้านบางขาม ตำบลบางขาม อำเภอบ้านสร้าง จังหวัดปราจีนบุรี เป็นผู้มอบที่ดินถวายวัด เพื่อสร้างวัด จำนวน 21 ไร่ 3 งาน 47 ตารางวา วัดได้รับพระราชทานวิสุงคามสีมาเมื่อวันที่ 12 มีนาคม พ.ศ. 2508
==รายนามเจ้าอาวาส==
พระเพ็ง แจ้งสว่าง
พระเฉลิม อุปปฺนโน
พระครูวิบูลย์ธรรมาอาจารย์ พ.ศ. 2518–2546
พระอธิการกิตติศักดิ์ อินทรโชโต พ.ศ. 2546–
==อ้างอิง==
ราษฎร์ศรัทธาธรรม
Sultanganj Buddha

Redirectพระพุทธรูปแห่งสุลตานคัญช์
วัดตีตะเรด

วัดตีตะเรด เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลดอนฉิมพลี อำเภอบางน้ำเปรี้ยว จังหวัดฉะเชิงเทรา
วัดตีตะเรด หรือ วัดแขกล้อม แต่เดิมเป็นวัดร้างมานานกว่า 86 ปี ต่อมามีพระปลัดไฉน อินทปัญโญ หรือพระครูอินทปัญญารัต เจ้าอาวาสรูปปัจจุบัน ได้เป็นผู้ริเริ่มในการพัฒนาวัด ซึ่งในระยะแรกจะมีความยากลำบากมาก เนื่องจากบริเวณโดยรอบเป็นชุมชนชาวมุสลิม ในตอนกลางวันต้องไปอยู่ที่อื่น และในตอนกลางคืนค่อยแอบกลับมาพัฒนาวัด ด้วยเหตุนี้จึงได้ชื่อว่า "วัดแขกล้อม" ท่านได้พัฒนาวัดเรื่อยมาจนยกฐานะจากวัดร้างเป็นวัดที่มีพระภิกษุจำพรรษาเมื่อวันที่ 14 มีนาคม พ.ศ. 2543 ในสมัยก่อนเนื่องจากวัดนี้เป็นวัดร้างมานาน และพื้นที่บริเวณวัดเป็นที่ลุ่ม ทำให้เกิดน้ำท่วมอยู่เป็นประจำ การประกอบพิธีทางศาสนาต้องไปประกอบพิธีบนเรือ วัดได้รับพระราชทานวิสุงคามสีมาเมื่อวันที่ 18 ธันวาคม พ.ศ. 2544
ด้านการเผยแผ่พระพุทธศาสนา มีการส่งเสริมการจัดกิจกรรมในวันสำคัญทางศาสนาทุกเทศกาล มีการจัดปฏิบัติธรรมสำหรับประชาชนทั่วไป และจัดโครงการบรรพชาสามเณรภาคฤดูร้อน เป็นต้น รวมถึงเป็นที่ตั้งของสำนักปฏิบัติธรรมประจำจังหวัดฉะเชิงเทรา แห่งที่ 16
==อ้างอิง==
ตีตะเรด
ตำบลย่านยาว (อำเภอสวรรคโลก)

ย่านยาว เป็นหนึ่งในสิบสามตำบลของอำเภอสวรรคโลก จังหวัดสุโขทัย มีพื้นที่ปกครองประมาณ 37 ตารางกิโลเมตร มีอาณาเขตติดต่อกับตำบลในเมือง ตำบลวังไม้ขอน ตำบลคลองกระจงและตำบลหนองกลับ เป็นตำบลที่ตั้งของสถานศึกษาที่สำคัญของอำเภอสวรรคโลก โดยมีองค์การบริหารส่วนตำบลย่านยาว เป็นองค์กรปกครองส่วนท้องถิ่น ครอบคลุมตำบลย่านยาวทั้งหมด
== ประวัติ ==
ในอดีต พ่อขุนศรีอินทราทิตย์หรือพ่อขุนบางกลางหาวให้ขณะนั้น ได้นำกองทัพของพระองค์มาพักแรมอยู่ ณ บริเวณ วัดคุ้งวารี ในปัจจุบัน ก่อนที่จะเข้าไปโจมตีขอมสบาดโขลญลำพงที่กำลังปกครองสุโขทัยอยู่ โดยกรมศิลปากร ประดิษฐานพระบรมราชานุสาวรีย์พ่อขุนศรีอินทราทิตย์ อยู่ที่ วัดคุ้งวารี ตำบลย่านยาว อำเภอสวรรคโลก จังหวัดสุโขทัย สร้างขึ้นเพื่อรำลึกถึง เชิดชูเกียรติแก่พ่อขุนศรีอินทราทิตย์
องค์การบริหารส่วนตำบลย่านยาว เดิมมีฐานะเป็นสภาตำบลย่านยาว โดยได้ยกฐานะเป็นองค์การบริหารส่วนตำบลเมื่อปี พ.ศ. 2539 ตามประกาศกระทรวงมหาดไทย เรื่อง จัดตั้งองค์การบริหารส่วนตำบล (จำนวน 2143 แห่ง) โดยจัดเป็นองค์การบริหารส่วนตำบลชั้น 5 ปัจจุบันองค์การบริหารส่วนตำบลย่านยาว เป็นองค์การบริหารส่วนตำบลขนาดกลาง
== ภูมิศาสตร์ ==
องค์การบริหารส่วนตำบลย่านยาว มีพื้นที่ 37 ตารางกิโลเมตร ครอบคลุมพื้นที่ของตำบลย่านยาวทั้งตำบล โดยสามในสี่ของตำบลเป็นที่ราบ มีแม่น้ำยมไหลผ่านกลางตำบล
=== อาณาเขต ===
ทิศเหนือ ติดต่อกับตำบลในเมือง และตำบลวังไม้ขอน อำเภอสวรรคโลก
ทิศตะวันออก ติดต่อกับตำบลคลองกระจก อำเภอสวรรคโลก
ทิศใต้ ติดต่อกับตำบลคลองกระจง อำเภอสวรรคโลก
ทิศตะวันตก ติดต่อกับตำบลหนองกลับ อำเภอสวรรคโลก
== การแบ่งเขตการปกครอง ==
ตำบลย่านยาวแบ่งเขตการปกครองออกเป็น 12 หมู่บ้าน ประกอบด้วย
== สถานที่สำคัญ ==
=== สถานศึกษา ===
ตำบลย่านยาว เป็นที่ตั้งของสถานศึกษาที่สำคัญของอำเภอสวรรคโลก ได้แก่ โรงเรียนสวรรค์อนันต์วิทยา โรงเรียนประจำอำเภอสวรรคโลก และ วิทยาลัยเกษตรและเทคโนโลยี จังหวัดสุโขทัย
====== สำนักงานพื้นที่การศึกษาสุโขทัย เขต 2 ======
โรงเรียนอนุบาลสวรรคโลก (คุ้งวารีวิทยา)
โรงเรียนวัดไผ่ล้อม
โรงเรียนวัดไทรย้อย
====== องค์การบริหารส่วนตำบลย่านยาว ======
โรงเรียนวัดท่าช้าง
====== สำนักงานพื้นที่การศึกษามัธยมศึกษา สุโขทัย ======
โรงเรียนสวรรค์อนันต์วิทยา (โรงเรียนประจำอำเภอสวรรคโลก)
====== อาชีวศึกษา ======
วิทยาลัยเกษตรและเทคโนโลยีสุโขทัย
=== ศาสนสถาน ===
วัดคุ้งวารี
วัดท่าช้าง
วัดไผ่ล้อม
วัดไทรย้อย
วัดเวฬุนาราม(บ้านบึง)
=== สถานที่ท่องเที่ยว ===
บึงหนองปลาหมอ
พระบรมราชานุสาวรีย์พ่อขุนศรีอินทราทิตย์
ศูนย์วัฒนธรรมอำเภอสวรรคโลก
== อ้างอิง ==
อำเภอสวรรคโลก
ย่านยาว
ย่านยาว
หอยตาก

หอยตาก และ  เลียะฮ์ฮาล (លៀសហាល, เลียสฺหาลฺ; ) เป็นอาหารว่างของประเทศไทยและประเทศกัมพูชา มีวัตถุดิบหลักคือ หอยทราย ซึ่งเป็นหอยน้ำจืดพบได้ทั่วไปตามแหล่งน้ำต่าง ๆ โดยนำหอยดังกล่าวมาตากแดด ก่อนนำไปคลุกเคล้าให้เข้ากับเกลือและเครื่องปรุงอื่น ๆ เพื่อแต่งรส ถือเป็นอาหารข้างถนนที่พบได้ที่อำเภอเขาชัยสน จังหวัดพัทลุง และพบได้ทั่วไปในประเทศกัมพูชา อย่างไรก็ตามหอยตากของทั้งสองประเทศนี้จะมีลักษณะต่างกัน คือ ในประเทศไทยจะนำหอยทรายไปคลุกเคล้าด้วยเครื่องเทศและเกลือเพื่อดับคาว รวมทั้งใช้เวลาประกอบอาหารค่อนข้างนาน ก่อนนำไปตากแดดอีกราวครึ่งวัน ขณะที่กัมพูชาจะนำหอยไปคลุกเคล้ากับเกลือหรือพริก ใช้ระยะเวลาตากแดดสั้น ๆ เพียง 15 นาที
== ความหลากหลาย ==
=== ประเทศกัมพูชา ===
ในประเทศกัมพูชา มีหอยตากเช่นกัน เรียกว่า เลียะฮ์ฮาล เป็นอาหารว่างชนิดหนึ่งของกัมพูชา มีวัตถุดิบหลักคือ หอยทราย ในภาษาเขมรเรียกว่า เลียะ (លៀស) ซึ่งเป็นหอยน้ำจืดที่พบได้ทั่วไปในโตนเลสาบ หรือตามลำน้ำต่าง ๆ นำมาตากแดดบนกระบะสังกะสีหรือกระบะอลูมิเนียม โดยใช้ความร้อนจากแสงอาทิตย์ทำให้หอยสุกทีละน้อย ใช้ระยะเวลาราว 15 นาที บ้างก็นำหอยมาลวกให้สุกดี ก่อนนำไปตากแดดก็มี จากนั้นนำหอยดังกล่าวไปคลุกเคล้าเข้ากับเกลือ ให้มีรสชาติเค็ม ถือว่าเป็นรสดั้งเดิม
ปัจจุบันเลียะฮ์ฮาลมีหลายรูปแบบ ได้แก่ หอยคลุกเกลือล้วน หอยคลุกพริกกับเกลือ หอยคลุกพริกสด และหอยคลุกพริกกับน้ำตาล บางเจ้ามีหอยคลุกพริกสดและบีบน้ำมะนาว และบางเจ้ามีน้ำจิ้มทำจากน้ำมะขามเปียกซึ่งมีลักษณะและรสชาติใกล้เคียงกับน้ำจิ้มทะเลของไทย ไว้ให้รับประทานเคียงด้วย รสชาติที่ขายดีที่สุดคือหอยที่มีรสชาติเผ็ด
เลียะฮ์ฮาลเป็นที่นิยมเพราะมีราคาถูก สนนราคากระป๋องละ 1,500 เรียล ถึง 5,000 เรียล สามารถพบได้ทั่วไปในประเทศกัมพูชา เช่น ตามถนนสายใหญ่และตลาดกลางในกรุงพนมเปญ เสียมราฐ ปอยเปต ในประเทศไทยพบได้ในหลักแหล่งที่มีชาวกัมพูชาอาศัยอยู่ โดยเฉพาะตลาดโรงเกลือ อำเภออรัญประเทศ จังหวัดสระแก้ว
อย่างไรก็ตามเลียะฮ์ฮาลถือว่าเป็นอาหารกึ่งสุกกึ่งดิบที่พึงระมัดระวัง แม้จะเป็นอาหารที่ชาวกัมพูชาคุ้นเคย แต่สำหรับนักท่องเที่ยวต่างชาติที่รับประทานอาจเกิดอาการท้องร่วงได้
=== ประเทศไทย ===
ในประเทศไทยมีการนำหอยทรายมาทำเป็นหอยตากในช่วงเดือนมีนาคมจนถึงพฤษภาคมของทุกปี พบได้ในหมู่บ้านอาพัด ตำบลจองถนน อำเภอเขาชัยสน จังหวัดพัทลุง ซึ่งเป็นชุมชนริมทะเลสาบสงขลา โดยจะคราดหอยบริเวณปากคลองบางแก้ว จากนั้นนำหอยทรายไปล้างให้สะอาดก่อนนำไปขังน้ำราวหกชั่วโมงแล้วจึงเทน้ำออก ต่อมานำตะไคร้ หอม กระเทียม และเครื่องเทศซึ่งตำละเอียดไปคลุกเคล้ากับหอยทราย จากนั้นนำไปใส่ในภาชนะและเติมเกลือเพื่อหมักหอยเป็นระยะเวลาแปดชั่วโมง เมื่อครบกำหนดแล้ว ก็จะนำหอยที่ผ่านการหมักมาแล้วไปตากแดดบนแผ่นสังกะสี ตั้งแต่ช่วงเช้าไปจนถึงเที่ยงเพื่อให้หอยสุกและแห้งสนิท บางคนก็นำหอยที่ตากจนแห้งดีแล้วไปต้มกับน้ำเดือดก่อนรับประทาน โดยหอยตากจะมีรสชาติเค็มปนหวาน
== อ้างอิง ==
อาหารกัมพูชา
อาหารไทยภาคใต้
อาหารข้างถนน
อาหารที่อาจเป็นอันตราย
บริโชส

บริโชส (Brichos) เป็นภาพยนตร์แอนิเมชันขับขันบราซิลที่ออกฉายใน ค.ศ. 2550 ผลิตโดย เทคโนเคนา (Tecnokena) และจัดจำหน่ายโดย ซิกโนปูส (Signopus) ภาพยนตร์เขียนบทและกำกับโดย เปาโล มุนโฮซ
แอนิเมชั่นภาคต่อได้แก่ บริโชส - อา ฟลอเรสต้า แอ นอซา ภาพยนตร์ปี พ.ศ. 2555 และละครโทรทัศน์ชื่อเดียวกันปี พ.ศ. 2557
== ตัวละครและเสียงพากย์ ==
รายชื่อนักแสดงบริโชสในเว็บไซต์ทางการ
"วาเดโก" รับบท บันเดียรา (Bandeira)
มาริโน จูเนียร์ รับบท ตาเลส (Tales)
เรเน็ต ลียง รับบท ฌาอีร์ซินโญ่ (Jairzinho)
มาริโอ โชมเบอร์เกอร์ รับบท ราทาโอ (Ratão), โอลาโว (Olavo)
"เวลล่า" รับบท จากัวร์ (Jaguar)
อีเนียส ลอร์ รับบท รูบิเนลสัน (Rubinelson), ดร. นอร์แบร์ตู (Dr. Norberto)
เมาโร ซานัตตา รับบท ราทาโอซินโญ่ (Ratãozinho), พี. ดูมงต์ (P. Dumont)
ฟาบิโอล่า นาซีเม็งตู รับบท ดูมงต์ซินโญ่ (Dumontzinho), ทิอา ซาปา (Tia Sapa)
มิเชล ปุชชี รับบท ทิอา ทาทูซินญา (Tia Tatuzinha), โครูจินญา (Corujinha)
เซเลีย ริเบโร รับบท ทิอา คาลังกา (Tia Calanga)
เจราลโด้ ปิโอลี่ รับบท เมสเตร ซูคุริ (Mestre Sucuri)
โตนินโญ่ โดมิงเกส รับบท คาปังก้า กาตู (Capanga Gato), ดร. ไวทัล (Dr. Vital)
ชิโก้ โนเกร่า รับบท นาร์ราดอร์ ดู โจโก้ (Narrador do jogo)
เรจิน่า โว้ก รับบท คอบร้า โครอลไลนา (Cobra Coralina)
โรเบอร์ต้า สตอร์ลลี่ รับบท คอมพูวตาดอร์ (Computador), อรรินญา (Ararinha)
เลอันโดร เช็ตตินี่ รับบท คาปังก้า คาโชโร (Capanga Cachorro)
ตาเลส มุนโฮซ รับบท เบเบ ราทาโอซินโญ่ (Bebê Ratãozinho), เบเบ จากัวร์ (Bebê Jaguar)
เปาโล มุนโฮซ รับบท คาปังก้า ราตู (Capanga Rato), โดนา จีน่า (Dona Gina)
== อ้างอิง ==
== แหล่งข้อมูลอื่น ==
ภาพยนตร์ที่ออกฉายในปี พ.ศ. 2550
ภาพยนตร์บราซิล
ภาพยนตร์ภาษาโปรตุเกส
ภาพยนตร์แอนิเมชันบราซิล
ภาพยนตร์เกี่ยวกับสัตว์
สโมสรฟุตบอลแมนเชสเตอร์ซิตีในฤดูกาล 2010–11

ฤดูกาล 2010–11 เป็นฤดูกาลที่ 109 ของสโมสรฟุตบอลแมนเชสเตอร์ซิตีในฟุตบอลอังกฤษ ฤดูกาลที่ 82 ในลีกสูงสุดของฟุตบอลอังกฤษ และฤดูกาลที่ 14 ในพรีเมียร์ลีก ซิตีจบอันดับที่ 5 ในลีกฤดูกาลที่แล้ว ทำให้พวกเขาผ่านเข้ารอบยูฟ่ายูโรปาลีกที่เพิ่งรีแบรนด์จากยูฟ่าคัพ เดอะบลูส์คุมทีมโดยโรแบร์โต มันชีนี ซึ่งได้รับการแต่งตั้งเมื่อกลางฤดูกาลที่แล้ว
ฤดูกาลนี้เป็นที่จดจำได้ดีที่สุดจากการคว้าแชมป์เอฟเอคัพของซิตีซึ่งเอาชนะคู่แข่งร่วมเมืองอย่างแมนเชสเตอร์ยูไนเต็ดในรอบรองชนะเลิศก่อนจะเอาชนะสโตกซิตีในรอบชิงชนะเลิศ ด้วยสกอร์ 1–0 ทั้ง 2 นัด ชัยชนะครั้งนี้ยุติการรอคอยถ้วยแชมป์อันยาวนาน 35 ปีของแมนเชสเตอร์ซิตีและเป็นการส่งสัญญาณถึงการเริ่มต้นใหม่ภายใต้การเป็นเจ้าของของซิตีฟุตบอลกรุป ฤดูกาลนี้ยังโดดเด่นเนื่องจากสโมสรจบอันดับ 3 ในพรีเมียร์ลีกและผ่านเข้ารอบยูฟ่าแชมเปียนส์ลีกในฤดูกาลถัดมา ซึ่งเป็นสิ่งที่ไม่เคยเกิดขึ้นเลยตั้งแต่ฤดูกาล 1967–68 เมื่อเดอะบลูส์ผ่านเข้ารอบยูโรเปียนคัพผ่านแชมป์ลีกสมัยที่ 2 ของพวกเขา
== สรุปฤดูกาล ==
ในตลาดซื้อขายช่วงซัมเมอร์ สโมสรเป็นหนึ่งในสโมสรที่ร่ำรวยที่สุดในโลกนับตั้งแต่การครอบครองโดยอาบูดาบียูไนเต็ดกรุป ในปี ค.ศ. 2008 โดยใช้เงิน 126 ล้านปอนด์ไปกับผู้เล่น เช่น เฌโรม โบอาเท็ง จากฮัมบัวร์เกอร์ เอ็สเฟา, ยาย่า ตูเร่ จากบาร์เซโลนา, ดาบิด ซิลบา จากบาเลนเซีย, อาเล็กซานดาร์ กอลาร็อฟ จากลัตซีโย, มารีโอ บาโลเตลลี จากอินเตอร์มิลาน และเจมส์ มิลเนอร์ จากแอสตันวิลลา สตีเฟน ไอร์แลนด์ กองกลางขวัญใจของแฟนบอลซิตีย้ายไปแอสตันวิลลา โดยเป็นส่วนหนึ่งของข้อตกลงแลกเปลี่ยนนักเตะในดีลของมิลเนอร์
== อ้างอิง ==
ฤดูกาลสโมสรฟุตบอลแมนเชสเตอร์ซิตี
พรีเมียร์ลีก ฤดูกาล 2009–10

พรีเมียร์ลีก ฤดูกาล 2009–10 (รู้จักกันในชื่อ บาร์เคลย์ส พรีเมียร์ลีก ด้วยเหตุผลด้านการสนับสนุน) เป็นฤดูกาลที่ 18 ของพรีเมียร์ลีกนับตั้งแต่ก่อตั้งในปี ค.ศ. 1992 มีทีมเข้าแข่งขันทั้งหมด 20 ทีมในลีก โดยเชลซีคว้าแชมป์ลีกเหนือแชมป์ลีก 3 สมัยติดต่อกันอย่างแมนเชสเตอร์ยูไนเต็ด และทำสถิติยิงประตูในพรีเมียร์ลีกมากที่สุดในตอนนั้นที่ 103 ประตู ฤดูกาลเริ่มในวันที่ 15 สิงหาคม ค.ศ. 2009 และสิ้นสุดในวันที่ 9 พฤษภาคม ค.ศ. 2010 ก่อนการแข่งขันนัดเปิดสนามทุกสนาม แฟนบอล ผู้เล่น และผู้ตัดสินยืนปรบมือ 1 นาทีเพื่อไว้อาลัยเซอร์บ็อบบี ร็อบสัน อดีตผู้จัดการทีมชาติอังกฤษที่เสียชีวิตด้วยโรคมะเร็งปอด ไนกี้ผลิตลูกบอลใหม่ - T90 Ascente - สำหรับฤดูกาลนี้ บาร์เคลย์สสนับสนุนลีก
การแข่งขันเพื่อชิงตำแหน่งแชมป์ลีกสู้กันจนถึงวันสุดท้ายของฤดูกาลโดยมีเชลซีนำหน้าแมนเชสเตอร์ยูไนเต็ดอยู่ 1 แต้ม; ชัยชนะอย่างถล่มทลาย 8–0 ของเชลซีเหนือวีแกนแอทเลติก เพียงพอแล้วที่จะคว้าแชมป์ลีกสมัยแรกนับตั้งแต่ปี ค.ศ. 2006 แม้ว่าแมนเชสเตอร์ยูไนเต็ด จะเอาชนะสโตกซิตี 4–0 ก็ตาม
== อ้างอิง ==
ฤดูกาลในพรีเมียร์ลีก
สิบสิ่งก่อสร้างอันยิ่งใหญ่

สิบสิ่งก่อสร้างอันยิ่งใหญ่ (十大建筑; อังกฤษ: Ten Great Buildings) คือโครงการก่อสร้างอาคารสาธารณะ 10 แห่งในกรุงปักกิ่ง เมื่อปี พ.ศ. 2502 เนื่องในวาระครบรอบ 10 ปีของการสถาปนาสาธารณรัฐประชาชนจีน และเป็นส่วนหนึ่งของการริเริ่มนโยบายก้าวกระโดดไกลไปข้างหน้าของเหมา เจ๋อตง อาคารส่วนใหญ่สร้างเสร็จในช่วงระยะเวลา 10 เดือนก่อนถึงกำหนดเส้นตาย คือ วันที่ 1 ตุลาคม พ.ศ. 2502
อาคารเหล่านี้ได้รับการออกแบบโดยสมาชิกของสถาบันออกแบบสถาปัตยกรรมปักกิ่ง โดยทำงานร่วมกับสำนักวางแผนปักกิ่งและกระทรวงการก่อสร้าง 
มหาศาลาประชาชน – ตั้งอยู่ทางด้านทิศตะวันตกของจัตุรัสเทียนอันเหมิน เป็นที่ตั้งของสภานิติบัญญัติของจีน สภาประชาชนแห่งชาติ และใช้สำหรับพิธีการอื่น ๆ
พิพิธภัณฑสถานแห่งชาติจีน – เดิมรู้จักกันในชื่อพิพิธภัณฑ์ประวัติศาสตร์การปฏิวัติจีน ตั้งอยู่ทางด้านทิศตะวันออกของจัตุรัสเทียนอันเหมิน
พระราชวังวัฒนธรรมแห่งชาติ – ตั้งอยู่ทางด้านเหนือของถนนฉางอานตะวันตก เป็นอาคารสูงขนาดกลางที่ผสมผสานองค์ประกอบการออกแบบของจีนดั้งเดิม ได้รับรางวัลมากมายในฐานะตัวอย่างการออกแบบสไตล์จีนสมัยใหม่
สถานีรถไฟปักกิ่ง – ออกแบบโดยสถาปนิก หยาง ติงเป่า และเฉิน เติ้งอ้าว เป็นสถานีรถไฟที่ทันสมัยที่สุดในประเทศจีนในช่วงเวลาของการก่อสร้าง นับตั้งแต่มีการก่อสร้าง ก็ทำหน้าที่เป็นสถานีรถไฟที่บริการทั้งภายในและระหว่างประเทศจำนวนมาก รวมถึงบริการไปยังมอสโก อูลานบาตอร์ และเปียงยาง สร้างขึ้นเพื่อแทนที่สถานีรถไฟปักกิ่งเดิมที่เฉียนเหมิน ใกล้จัตุรัสเทียนอันเหมิน ซึ่งสร้างขึ้นในปี พ.ศ. 2444
สนามกีฬาผู้ใช้แรงงาน – เป็นสนามกีฬาอเนกประสงค์ ได้รับการปรับปรุงครั้งล่าสุดในปี พ.ศ. 2547 และปัจจุบันมีความจุ 66,161 ที่นั่ง และใช้เป็นสถานที่จัดการแข่งขันกีฬาแห่งชาติครั้งแรกของสาธารณรัฐประชาชนจีน
หอนิทรรศการเกษตรแห่งชาติ – นายกรัฐมนตรี โจว เอินไหล ดูแลการวางแผนของอาคารหลังนี้ ถูกใช้งานครั้งแรกในปี 2502 เพื่อจัดแสดงนิทรรศการความสำเร็จด้านการเกษตรแห่งชาติครบรอบ 10 ปี 
เตี้ยวหยูไท่ สเตท เกสต์เฮาส์  – เป็นคอมเพล็กซ์โรงแรมและเกสต์เฮาส์ สร้างขึ้นบนพื้นที่ของสวนอายุ 800 ปีที่ย้อนกลับไปในราชวงศ์จิน อาคารนี้รวมเอาองค์ประกอบการออกแบบของสถาปัตยกรรมสวนจีนแบบดั้งเดิม เดิมทีสงวนไว้สำหรับแขกและเจ้าหน้าที่ของพรรค (ที่มีชื่อเสียงมากที่สุดคือ เจียง ชิง ภริยาของประธานเหมา) ปัจจุบันเกสต์เฮาส์เปิดให้สาธารณชนเข้าชม
โรงแรมหมินซู – ตั้งอยู่บนถนนฉางอานฝั่งตะวันตก ใช้สำหรับเป็นที่จัดการประชุมคณะผู้แทนต่างประเทศจำนวนมากและมักใช้สำหรับการแถลงข่าว
โรงแรมชาวจีนโพ้นทะเล –อาคารเดิมได้ถูกทำลายไปในปี 2533 อาคารใหม่บนพื้นที่เดิมได้เป็นส่วนหนึ่งของเครือ Prime Hotel แล้ว
พิพิธภัณฑ์ทหารแห่งการปฏิวัติประชาชนจีน – ตั้งอยู่บนถนนฟู่ซิง เป็นพิพิธภัณฑ์สงครามขนาดใหญ่และครบวงจรเพียงหนึ่งเดียวในจีน การจัดแสดงมุ่งเน้นไปที่สงครามในช่วงศตวรรษที่ 20 โดยเฉพาะสงครามกลางเมืองจีน แต่ยังครอบคลุมถึงสงครามอาวุธโบราณ และสมัยใหม่อื่นๆ
== สถาปัตยกรรม ==
== อ้างอิง ==
สิ่งก่อสร้างในปักกิ่ง
พจนานุกรมคังซี

พจนานุกรมคังซี (康熙字典) ตีพิมพ์ในปี ค.ศ. 1716 ในช่วงปลายรัชสมัยของจักรพรรดิคังซี เป็นพจนานุกรมอักษรจีนที่น่าเชื่อถือที่สุดตั้งแต่ศตวรรษที่ 18 ถึงต้นศตวรรษที่ 20 จักรพรรดิคังซีมีพระบรมราชโองการโปรดเกล้าฯ ให้รวบรวมในปี ค.ศ. 1710 เพื่อปรับปรุงพจนานุกรมก่อนหน้านี้ และเพื่อส่งเสริมมาตรฐานของระบบการเขียน โดยพจนานุกรมนี้ตั้งชื่อตามนามศักราชขององค์จักรพรรดิ
พจนานุกรมนี้เป็นพจนานุกรมแบบดั้งเดิมที่ใหญ่ที่สุดโดยมีอักขระ 47,053 ตัว
พจนานุกรมคังซีมีให้บริการในหลายรูปแบบ ตั้งแต่ฉบับบล็อกพิมพ์สมัยราชวงศ์ชิง ฉบับเย็บเล่มแบบจีนดั้งเดิม ฉบับแก้ไขในรูปแบบปกแข็ง ไปจนถึงฉบับดิจิทัล
== อ้างอิง ==
พจนานุกรมภาษาจีน
จักรพรรดิคังซี